Villdyrhjerte

Villdyrhjerte er en norsk dokumentarserie fra NRK, der vi følger syv ildsjeler gjennom oppturer og nedturer, når de hjelper ville dyr som har havnet i akutte nødsituasjoner. De syv ildsjelene har ett eneste mål, og det er å redde disse uheldige dyrene fra døden, for så slippe dem tilbake til naturen igjen, når de er friske og sterke nok til å klare seg selv. Premiere på NRK 22. mars 2022.

Medvirkende 
  Heidi Røneid fra Oslo jobber som frivillig for Fugleadvokatene. Deres fokus er på å hjelpe syke og skadde byduer.

 Sherri Lynn Skaar fra Slependen jobber som frivillig i Ekornhjelpen. Hun er ekspert på å fostre opp foreldreløse ekornunger.

 Frode Munkhaugen fra Hole er den som ofte rykker ut når Dyrebeskyttelsen Norge får melding om svaner som har havnet i trøbbel.

 Ingar Båtvik fra Råde er pensjonert biolog og har siden ungdommen hjulpet skadde og syke fugler, spesielt rovfugler og ugler.
   
 Ingrid Fosse fra Ski har siden 2011 drevet organisasjonen Pinnsvinhjelpen og har fostret opp mange hundre foreldreløse pinnsvinunger, i tillegg til å ha hjulpet 
skadde og syke voksne pinnsvin.
       
 Heidi Halvorsen fra Ringerike har vært med i Dyrebeskyttelsen Norge i over 20 år, og leder nå Ringeriksavdelingen. Hun hjelper alle slags ville og tamme dyr.

 Aviv Livnat fra Stavanger er utdannet veterinær og prøver som eneste i Norge å drive et eget sykehus for ville dyr, Norsk viltsykehus.

Referanser

Eksterne lenker 
 
 

Norske dokumentarserier
TV-produksjoner på NRK